BASES CONCURSO NOVOS TALENTOS MUSICAIS VAL DA LOURIÑA 2023
ADMINISTRACIÓN LOCAL — Municipal — Porriño, O (Subvencións e axudas, 07/09/2023)

A Concellería de Festexos do Concello do Porriño convoca o Concurso de Novos Talentos Musicais Val da Louriña. Tes talento? configúrase como un concurso musical dirixido ao descubrimento de novos talentos cuxo fin derradeiro é o de darse a coñecer en todos os seus ámbitos, impulsar actividades culturais no Concello do Porriño, así como promover músicos/as emerxentes nun concurso musical estruturado en varios concertos en directo. Este concurso está dirixido a artistas afeccionados que desenvolven a súa vocación musical en España, en distintos estilos musicais. O concurso desenvolverase no Concello do Porriño e quedará fixado nunha primeira fase preliminar (pechada ao público), ou preselección, o día 15 de setembro (infantís e adultos/as) no auditorio do Centro Cultural Municipal a partir das 20:00h. Os adultos terán unha semifinal, celebrarase o 22 de setembro, na praza Arquitecto Antonio Palacios ás 19 h (en caso de chuvia será no Círculo Recreativo Cultural do Porriño). A final de infantil e de adultos será o día 1 de outubro ás 17 h na praza Arquitecto Antonio Palacios (en caso de chuvia no Pavillón Municipal de Deportes). Poderán participar neste concurso todas aquelas persoas que o desexen, con límite de idade: Todos os/as artistas participarán coas mesmas condicións (mesmo espazo, instrumentos…), polo que o resultado dependerá da súa actuación e calidade persoal. O prazo de inscrición abrirase o día seguinte á publicación destas bases e rematará o día 14 de setembro, en horario de luns a venres de 9 a 14 horas, nas dependencias do Rexistro do Concello do Porriño. Poderán presentarse grupos ata un máximo de catro compoñentes nas dúas modalidades. O tempo de actuación será de tres minutos como máximo. De cara á planificación dos concertos, a organización achegará toda a instrumentación ou backline necesaria para a súa realización. O xurado estará constituído por un comité de observación e valoración nomeado por resolución de Alcaldía, formado por membros do Concello e especialistas no campo artístico musical, sempre en número impar. Os premios estarán suxeitos ao IRPF que marca a Lei de aplicación. A temática e o idioma son libres, así coma o estilo musical escollido. Non poderán participar, quedando automaticamente excluídas, aquelas persoas concursantes que utilicen cancións con termos vulgares, ou intimidatorios, de carácter racista ou discriminatorio. Os/as concursantes cederanlle ao Concello os dereitos de explotación relativos á fixación, reprodución, distribución e comunicación pública polo tempo máximo que estipula o Real decreto 1/1996, do día 12 de abril, polo que se aproba o TR da Lei de propiedade intelectual e segundo as mesmas características descritas para os dereitos de Propiedade Intelectual das persoas autoras ao que fosen de aplicación, sempre e cando as cancións sexan orixinais. Este período rematará unha vez transcorridos dous días hábiles dende que se publiquen os resultados. O Concello resérvase o dereito a seleccionar unha persoa gañadora alternativa no caso de que se teñan motivos razoables de que algunha das persoas participantes alterase a participación normal do concurso. As presentes bases publicaranse na web do Concello do Porriño, nas súas redes sociais e noutros medios de comunicación. A participación no concurso supón a aceptación expresa e sen reservas das presentes bases, ás que se poderá acceder dende www.ecultura.net. O incumprimento das bases por parte das persoas participantes determinará a súa inmediata descualificación. Todo litixio, discrepancia, cuestión ou reclamación resultante da execución ou interpretación das presentes bases será resolto polos xulgados ou tribunais competentes por razón do lugar de celebración do concurso, ao que se someten as partes, con renuncia a outra xurisdición que puidese corresponder por outras causas.